# Uus FSC CW standard – mis muudatused tulevad?

FSC on avaldanud uue versiooni kontrollitud puidu (CW) sertifitseerimise standardist (FSC-STD-40-005 V3-0). See artikkel annab ülevaate suurematest muudatustest, millest sertifikaadi omanikud peaksid teadlikud olema.

Hetkel peavad sertifikaadi omanikud üle minema uuele standardile hiljemalt 31. detsember 2017, et nad saaksid edasi tarnida FSC Controlled Wood materjali.

Juhul kui ettevõte on oma riskihinnangus mõnele indikaatorile olulise riski (nt vääriselupaik) määranud, peab ta ise läbi viima 6 nädala pikkuse huvigruppide konsultatsiooni, misjärel saab seda teha sertifitseerija.

Seoses nõuetekohase hoolsuse süsteemi (DDS) lisandumisega FSC kontrollitud puidu standardisse on ettevõtetele tekkinud lisanõuded protseduuride osas:

1. **Protseduurides peab olema viide DDSi rakendamise kohta.**

Näiteks: ETTEVÕTE on välja töötanud ja rakendanud FSC kontrollitud puidu nõuetekohase hoolsuse süsteemi (DDS süsteemi). Esitatud kaebuseid menetletakse vastavalt FSC-STD-40-005 V3-0 nõuetele ning tõendusdokumendid kogutakse ja säilitatakse kõikide kontrollitud puidu tarnete kohta, olenemata allikate riskitasemest.

1. **Leping mittesertifitseeritud püsitarnijaga.**

Tarnijad ei ole seda standardit küll kohustatud rakendama, aga see on ettevõtte enda kohustus jälgida, et tarnijad vastavad nõuetele. Seda aitab lihtsustada lühike leping, kus:

1. Tarnija kinnitab tarnepiirkonna näiteks, et tarnepiirkond on ainult Eesti
2. Tarnija on teadlik ja kinnitab, et täidab FSC kontrollitud puidu standardi rakenduvaid nõudeid.
3. Kui muutub tarnitava materjali päritolu piirkond, puuliigid või tarneahel, peab tarnija sellest ettevõtet teavitama enne materjali tarnimist.
4. **Siseauditite läbiviimine kord aastas.**
5. Ettevõte viib läbi siseauditi vähemalt kord aastas, et kindlustada DDSi korrektne rakendamine.
6. Ettevõte peab dokumenteerima auditi ulatuse, kuupäevad ja kaasatud töötajad.
7. Ettevõte peab dokumenteerima kõik juhtumid, mil DDS on hinnatud ebaefektiivseks ning kindlustama, et tekkinud asjaoludega tegeletakse ja mittevastavused parandatakse 12 kuu jooksul.
8. Ettevõte ei tohi kasutada materjali nendest tarneahelatest, kus ebaefektiivne DDS viib või võib viia mitte lubatud materjali kasutamisele tootmise sisendina.
9. **Kommentaarid ja kaebused.**
10. Kaebuse saamise kinnitus.
11. Huvigruppide informeerimine kaebuse menetlemisese protseduuridest ja esialgse vastuse andmine 2 nädala jooksul.
12. Kaebuse edastamine riskihinnangu eest vastutavale FSC organisatsioonile kui see on seotud riskimääratlusega riskihinnangus.
13. Ettevõte peab läbi viima esialgse hindamise, kas esitatud tõendid on märkimisväärsed või ei ole, hinnates tõendusmaterjali seost riskiga, et kasutatakse materjali mittesobivatest allikatest.
14. Kaebuse esitajaga räägitakse läbi, et lahendada kaebus enne kui tegevustega edasi minnakse.
15. Olulised kaebused edastatakse sertifitseerijale ja vastavale tarnepiirkonna FSC organisatsioonile, 2 nädala jooksul kaebuse saamisest. Lisaks tuleb edastada informatsioon tehtud sammudest kaebuse lahendamiseks, kui ka kasutusele võetud abinõudest.
16. Rakendama ettevaatusabinõud materjali hankimise jätkamisel, kuni kaebus on menetluses. Kirjeldama ka kasutusele võetud abinõusid.
17. Kui kaebus on hinnatud oluliseks, peab ettevõte rakendama kontrollimeetmeid (kas kohapeal või dokumendipõhiselt), kahe (2) kuu jooksul.
18. Kui kaebus on hinnatud oluliseks, tuleb kindlaks määrata tarnija poolt kasutusele võetavad parendusmeetmed ja nende rakendamise kontroll. Kui parendusmeetmed pole tuvastatavad või ei ole kasutusele võetud, tuleb tarnitud materjal ja/või tarnija ettevõtte poolt välja arvata.
19. Hinnata teha, kas parendusmeetmed on rakendatud ja toimivad.
20. Välja jätma kaebusega seotud materjali ja tarnija, kui parendusmeetmeid ei ole rakendatud.
21. Kaebuse menetluse tulemusest ja kasutusele võetud meetmetest tuleb teavitada kaebuse esitajat, sertifitseerimisasutust ja asjakohast FSC organisatsiooni ning säilitama tekkinud kirjavahetuse.
22. Säilitama kõikide esitatud kaebuste dokumendid ja kasutusele võetud meetmed.